Na temelju članka 34.Statuta Općine Kistanje („Službeni vjesnik Šibensko-kninske županije“, broj 3/21, i „Službeni glasnik Općine Kistanje“, br.2/2025.), a u vezi sa Programom razvoja zelene infrastrukture u urbanim područjima za razdoblje 2021.do 2030.godina (Odluka Vlade Republike Hrvatske „Narodne novine“,br.14/2021.g), Općinsko vijeće Općine Kistanje, na sjednici \_\_\_\_\_ održanoj dana \_\_\_\_\_\_\_\_\_2026.g., donijelo je

**ODLUKU**

**o ozelenjivanju i uređenju dvorišta uz zgradu**

**označenu kao kat.čest.zgr.244 k.o.Kistanje**

Članak 1.

Odobrava se ozelenjivanje i uređenje nekorištenog dvorišta zgrade označene kao kat.čest.zgr.br.244 k.o.Kistanje upisana u ZK ul.br.5103 (izvadak iz BZP-a) k.o. Kistanje u vlasništvu Općine Kistanje , površine cca 330 m2 , u cilju dovođenja istog u funkciju unapređenja kvalitete života građana .

Ozelenjivanje i uređenje dvorišta iz prethodnog stavka namijenjeno je javnoj uporabi / korištenju.

Članak 2.

Ozelenjivanje i uređenje dvorišta iz članka 1. ove odluke podrazumijeva sljedeće mjere :

* postavljanje i uređenje vodopropusnih površina (zelene površine, vodopropusno opločenje)
* sadnja niskog raslinja (grmlje, trajnice i slično)
* uređenje travnjaka
* postava elemenata za sjedenje
* postava dječjih sprava za igru
* postava kompostera
* postava rasvjete koja koristi energiju sunca.

Članak 3.

Projektom će se utvrditi krajobrazno uređenje dvorišta prema prostornim mogućnostima , u skladu s mjerama iz članka 2. ove odluke.

Članak 4.

Općinski načelnik Općine Kistanje raspisuje i objavljuje javni poziv za ozelenjivanje i uređenje dvorišta iz članka 1.ove odluke.

Javni poziv objavljuje se na službenim stranicama Općine Kistanje .

Članak 5.

Ova odluka stupa na snagu osmoga dana od dana objave u Službenom glasniku Općine Kistanje Zagreba.

KLASA:

URBROJ:

Kistanje,

Predsjednik

Općinskog vijeća Općine Kistanje

Branimir Macura